Kis méretű vesedaganatok patológiai és biológiai jellemzőinek elemzése a tumorméret alapján
Authors: Berczi Csaba , Bacsó Zsolt , Bidiga László , Nagy Judit , Flaskó Tibor 
Published: December 2021

Összefoglaló.
Bevezetés: A kis méretű vesedaganatok között lényegesen
gyakoribbak a benignus elváltozások, és a kis malignus tumorok biológiai
tulajdonságai is kedvezőbbek, mint a nagyobb daganatokéi.
Célkitűzés: Szerzők a kis méretű vesetumorok tulajdonságait
vizsgáltuk különböző alcsoportokban. Módszer: 2000. január 1.
és 2015. január 1. között 1272 beteg esetén végeztünk műtétet vesedaganat miatt.
Közülük 496 betegnek volt kis méretű vesetumora. A betegek átlagéletkora 59 ± 12
év volt. A betegeket a tumorméret alapján három csoportba osztottuk. Az 1.
csoportban a daganat mérete ≤4 cm, a 2. csoportban ≤3 cm és a 3. csoportban ≤2
cm volt. Eredmények: Az eltávolított daganat nagysága átlagosan
29 ± 8 mm volt. A szövettan 418 esetben (84%) malignus, míg 78 alkalommal (16%)
benignus elváltozást mutatott. A 2 cm-nél kisebb daganatoknál malignitás csak az
esetek 73,2%-ában fordult elő. A malignus és a benignus tumorok méretében
szignifikáns eltérés volt (p = 0,008). Rosszul differenciált daganat – grade 3.
és 4. – az esetek 10,8%-ában, 14,4%-ában, illetve 20,7%-ában volt jelen, amikor
a tumorméret kisebb mint 2 cm, 2,1–3 cm, illetve 3,1–4,0 cm volt. A
vesecarcinomáknál az átlagosan 10 éves utánkövetési idő alatt progresszió az
esetek 5,5%-ában fordult elő. Következtetés: A kis méretű
vesetumor az összes vesedaganat 39%-át tette ki. Ezek nagy része malignus volt,
és benignus elváltozás az esetek 16%-ában fordult elő. A malignitás előfordulása
a 2 cm-nél kisebb tumoroknál volt a legalacsonyabb. A tumorméret szoros
összefüggést mutatott a malignitás gyakoriságával és a daganat
differenciáltságával. A kedvező patológiai és biológiai eredmények alapján a 2
cm alatti daganatoknál felmerül annak lehetősége, hogy esetükben az aktív
követés vagy minimálisan invazív kezelés alkalmazása kerüljön előtérbe. Orv
Hetil. 2021; 162(42): 1693–1697.
Summary.
Introduction: The incidence of benign lesions is more common in
small renal masses (SRMs) and biological behavior of small malignancies is
better compared to larger ones. Objective: The authors measured
the characteristics of SRMs in different subgroups. Method:
From January 1, 2000 to January 1, 2015, 1272 patients underwent surgery for
renal tumors. In 496 of the 1272 cases, the patients had SRMs. The mean age of
the patients was 59 ± 12 years. Based on the sizes, the SRMs were divided into
three groups. The sizes of the renal tumors were ≤4 cm in Group 1, ≤3 cm in
Group 2 and ≤2 cm in Group 3. Results: The mean diameter of the
removed SRMs was 29 ± 8 mm. Histology confirmed renal cell carcinoma in 418
cases (84%), while benign tumor was present in 78 patients (16%). However, with
the tumor size ≤2 cm, malignancy was detected in 73.2% of the cases. There was a
significant difference in the sizes of the malignant and the benign masses (p =
0.008). Grade 3 or 4 tumors were present in 10.8%, 14.4% and 20.7% when the
tumor size was ≤2 cm, 2.1 to 3 cm, and 3.1 to 4 cm in diameter, respectively.
During the mean 10-year follow-up period, tumor progression was detected only in
5.5% of malignancies. Conclusion: In 39% of all cases, the
patients had SRMs. The majority of SRMs were malignant, and benign lesion
occurred only in 16% of the cases. The incidence of malignant tumors was the
lowest when the size of SRMs was ≤2 cm. The size of the tumor was highly
associated with probability of malignancy and tumor grading. Based on the
favorable pathological and biological results in tumors below 2 cm, active
surveillance or minimally invasive treatment could be the preferred management.
Orv Hetil. 2021; 162(42): 1693–1697.